47

## RELEVANSI TEORI AL-MASLAHAH MENURUT AL-SYATIBI DALAM MENANGANI ISU PEROBATAN MASA KINI

## Noor Naemah Abdul Rahman
Guru Besar dalam Ilmu Fiqh dan Usul, Akademi Pengajian Islam Universiti Malaya, 50603 Kuala Lumpur, Malaysia

## Mohd Anuar Ramli
Dosen Ilmu Fiqh dan Usul, Akademi Pengajian Islam Universiti Malaya, 50603 Kuala Lumpur, Malaysia

## Shaikh Mohd Saifuddeen Bin Shaikh Mohd Salleh
Pakar Rujuk Akademi Pengajian Islam Universiti Malaya, 50603 Kuala Lumpur, Malaysia

## Muhammad Ikhlas Rosele
Mahasiswa Pascasarjana dalam Ilmu Fiqh Usul, Akademi Pengajian Islam Universiti Malaya, 50603 Kuala Lumpur, Malaysia
Abstract: This research focuses on the taking into account of the theory of al- maslahah (bene fi ts) according to al-Syatibi in its application in contemporary medical issues especially in the usage of cadavers for medical education purposes. In achieving this objective, the researcher has identi fi ed the conditions for the us- age of maslahah according to al-Syatibi in his writing, al-I`tisam. This research found that al-Syatibi is a scholar from the Maliki school who took into account al-maslahah without being bounded with strict conditions. Therefore, the view of al-Syatibi is relevant to be applied in handling contemporary medical issues espe- cially in the usage of human cadavers in medical education.
Keywords: maslahah, daruriyyat, hajiyyat, usul al- fi qh.
Vol. 13, No. 1, Juni 2013 Al-Risalah JISH 48
Abstrak: Penelitian ini berfokus pada pengambilan ke bagian teori al-maslahah (manfaat) menurut al-Syatibi dalam penerapannya dalam isu-isu medis kontem- porer terutama dalam penggunaan mayat untuk tujuan pendidikan kedokteran. Dalam mencapai tujuan ini, peneliti telah mengidenti fi kasi kondisi untuk penggu- naan maslahah al-Syatibi dalam tulisannya “al-I`tisam”. Penelitian ini menemu- kan bahwa al-Syatibi adalah seorang ulama dari mazhab Maliki yang memperhi- tungkan al-maslahah tanpa dibatasi dengan kondisi yang ketat. Oleh karena itu, pandangan al-Syatibi adalah relevan untuk diterapkan dalam menangani masalah medis kontemporer terutama dalam penggunaan mayat manusia dalam pendidi- kan kedokteran.
Kata Kunci : maslahah, daruriyyat, hajiyyat, usul al- fi qh.

## Pendahuluan
Islam merupakan al-din yang komprehensif lagi progresif, yang mana dalam mensyariatkan suatu hukum, Allah Swt tidak melakukannya secara zalim me- lainkan telah mengambil kira kemaslahatan manusia dijamin dengan baik.
Perbincangan tentang maslahah perlu difahami dengan jelas lagi tepat ker- ana kesilapan di dalam memahaminya akan memberi implikasi negatif terhadap hukum Islam, yaitu antaranya menghalalkan perkara yang diharamkan oleh Al- lah dan membatalkan banyak hukum hakam dengan alasan maslahah. Dalam kajian ini, pengkaji mengutarakan pandangan tokoh besar ulama Usul al-Fiqh yang membahaskan tentang teori maslahah yaitu al-Imam al-Syatibi ( W. 790H ) yang membincangkan hal tersebut sewaktu membahaskan tentang al-Istislah atau al-Masalih al-Mursalah.

## Latar belakang al-Syatibi
Imam al-Syatibi adalah merupakan ulama usul dari mazhab Maliki yang terke- muka, yang mana beliau telah banyak melakukan transformasi di dalam bidang usul al- fi qh.
Nama penuhnya ialah Abu Ishaq Ibrahim ibn Musa ibn Muhammad al- Lakhmi al-Garna ţ i. Beliau dilahirkan di Granada pada masa dan tahun yang be- lum dikenalpasti. Muhammad Abu al-Ajfan mengatakan bahawa para penulis biogra fi tokoh ini tidak menjelaskan tahun kelahirannya tetapi, perkiraan yang boleh dilakukan adalah berdasarkan wafatnya Abu Ja’far Ahmad ibn al-Ziyat,
gurunya yang paling dahulu meninggal dunia, yaitu pada tahun 728 H. Dari tahun ini, diandaikan bahawa tarikh kelahirannya adalah menjelang tahun 720 H. Beliau meninggal dunia pada hari Selasa, 8 bulan Sya’ban 790 H. Nisbah nama akhir al-Sya ţ ibi dengan al-Lakhmi menunjukkan beliau adalah dari suku Arab, al- lakhmiyah yang menetap di Andalus. Kemudian, nisbah al-gharna ţ i di belakang namanya merujuk kepada tempat lahir, membesar dan berkarier di Garna ţ ah (Granada). 1
Pengetahuan mendalam tentang bahasa Arab diperolehi al-Sya ţ ibi dari be- berapa orang guru, seperti Abu Abdillah Muhammad ibn al-Fakkhar al-Biri (w. 754 H.). Beliau belajar selama beberapa tahun, hingga guru tersebut meninggal dunia. Kemudian Abu Qasim Muhammad ibn Ahmad al-Sabti (w. 760 H.), se- orang guru bahasa Arab. Berikutnya Abu Ja'far Ahmad al-Syaqwari (w. 762 H.), yang mengajar Kitab Sîbawaih dan Al fi ah Ibn Mâlik. Pengetahuan tafsir dipela- jari dari Abu Abdillah al-Balansi (765 H). Pengetahuan tentang hadis diperolehi dari Abu al-Qasim ibn Bina dan Syamsuddîn at-Tilimsani (w. 767 H.), yang men- gajarkan kitab al-Jami' al- Ş ahih al-Bukhari dan al-Muwa ţţ a` Imam Malik. Pengeta- huan ilmu kalam dan fi lsafat didapatkannya dari Abu Ali Man ş ur al-Zawawi (w. 753 H.). Pengetahuan sastera dipelajari dari Abu Bakar al-Qarsyi al-Hasymi (w. 769 H.). Pengetahuan ilmu u ş ul al- fi qh didapatkannya dari Abu Abdillah Mu- hammad ibn Ahmad al-Miqarri (w. 761 H.) dan Abu Abdillah Muhammad ibn Ahmad al-Syarif at-Tilimsani (w. 771 H.). Pengetahuannya tentang hukum Islam dan metode berfatwa diperolehnya dari Abu Sa `i d Ibn Lubb (w. 764 H.). 2
Adapun karya-karya al-Syatibi tersebut dapat diklasi fi kasikan kepada dua jenis, yaitu:
1. Tahrirat li al-qawa'id, yaitu Syarh Jalil ‘ala al-Khula ş ah fî an-nahwi dan Syarh Rajaz ibn Malik fî an-Nahwi (al-Al fi yah) tentang tata bahasa Arab.
2. Tahqiqat li muhimmat al-fawa`id, yaitu Kitab al-Majalis yang merupakan syarah Ş ahîh al-Bukhârî bab tentang jual-beli ( al-buyû` ) dan al-Muwafaqat fî U ş ul al- Syari`ah dan al-I'ti ş am .

## Konsep al-Maslahah
Perkataan al-maslahah berasal dari bahasa Arab, secara etimologinya bermakna
1 Duski Ibrahim, Metode Penetapan Hukum Islam: Membongkar Konsep al-Istiqra’ al- Ma`nawi asy-Syatibi, (Yogyakarta: Ar-Ruzz Media, 2008), hlm. 25-26. 2 Ibid ., hlm. 27-28.
Vol. 13, No. 1, Juni 2013 Al-Risalah JISH 50
manfaat, faedah dan kebaikan. Menurut Ibn Manzur, maslahah beerti kebaikan dan ia merupakan bentuk mufrad (singular) dari perkataan masalih (plural) .3
Dilihat dari aspek terminologi, al-Ghazali mende fi nisikan al-maslahah seba- gai:

## ةﴬﻣ ﻊﻓد ؤا ﺔﻌﻔﻨﻣ ﺐﻠﺟ ﻦﻋ ﻞﺻٔﻻا ﰲ ةرﺎﺒﻋ
“Maslahah adalah menarik manfaat dan menolak kemudaratan”. 4
Imam al-Syatibi mende fi nisikan al-maslahah di dalam kitab al-Muwafaqat sebagai:
ﲆﻋ ﺔﻴﻧﻼﻘﻌﻟاو ﺔﻴﻧاﻮﻬﺸﻟا ﻪﻓﺎﺻؤا ﻪﻴﻀﺘﻘﺗ ﺎﻣ لهﻴﻧو ﻪﺸﻴﻋ مﺎﲤو نﺎﺴﻧٕﻻا ةﺎﻴﺣ مﺎﻴﻗ ﱃٕا ﻊﺟﺮﻳ ﺎﻣ ﱀﺎﺼﳌبا ﲏﻋٔاو
. قﻼﻃٕﻻا
”Yang aku maksudkan dengan maslahah ialah sesuatu yang merujuk kepada membangunkan kehidupan insan ,kesempurnaan kehidupannya dan menca- pai sesuatu yang dituntut oleh sifat-sifat syahwat dan akal secara mutlak.“

## Pembahagian al-Maslahah
Di dalam kategori maslahah dari aspek bentuk umum, ulama usul membahagi- kan kepada tiga bahagian: 5
1. Al-Maslahah al-Mu`tabarah, yaitu maslahah yang diperakui oleh Syarak den- gan mengesahkannya. Ini adalah asas kepada qiyas.
2. Al-Maslahah al-Mulghah, yaitu maslahah yang ditolak oleh syarak seperti hukum yang mewajibkan membayar kaffarah kepada perlakuan jimak di bulan Ramadan dengan dimulai  puasa dua bulan berturut-turut.
3. Al-Maslahah al-Mursalah, yaitu maslahah yang tidak diperakui syariat mela- lui mana-mana dalil secara khusus dan tidak juga terdapat dalil yang mem- batalkannya
Manakala maslahah jika dilihat dari aspek keutamaan, ia  dikategorikan ke- pada tiga kategori juga, yaitu:
3 Ibn Manzur, Lisan al-`Arab , juz.  2, (Beirut: Dar al-Fikr, 1972), hlm. 348.
4  Abu Hamid Muhammad Ibn Muhammad al-Ghazali, al-Mustasfa Min `Ilm al- Usul, jilid. 1, (Beirut: Dar al-Fikr, tt), hlm. 286. 5  `Abd Allah Bayyah, Amali al-Dilalat wa Majali al-Ikhtilafat, (Beirut: Dar al-Minhaj,
2007), hlm. 533 dan 534.
51

## 1. Al-Maslahah al-Daruriyat
Al-Daruriyat merupakan keperluan yang mana kehidupan agama dan keduniaan manusia bergantung kepadanya, jika sekiranya ia tidak ada, nescaya berlakulah kepincangan hidup manusia di dunia ini dan kehilangan nikmat yang abadi, 6 serta mengalami keseksaan di akhirat kelak.
Al-Daruriyat yang asasi ini ada lima, yaitu agama, jiwa, akal, keturunan dan harta benda. Segala urusan agama dan kedudukan dibina atas maslahah- maslahah ini dan hanya dengan memeliharanya segala urusan individu dan masyarakat berjalan dengan baik. 7
Para ulama’ usul telah membuat ketetapan wujudnya tertib antara lima jenis maslahah-maslahah asasi tersebut, yaitu kepentingan agama diletak pada kelas pertama dan lebih utama dari kepentingan jiwa, sementara kepentingan jiwa mestilah diutamakan dari kepentingan akal, kepentingan akal mestilah diu- tamakan dari kepentingan keturunan dan kepentingan keturunan pula diutama- kan dari kepentingan harta. 8
Berkenaan dengan hal ini, Imam al-Ghazali menerangkan maslahah daruri berdasarkan urutannya:
“Maslahah yang lima ini memeliharanya terletak di tahap daruri. Yaitu yang paling kuat sifat kemaslahatannya. Contohnya, syarak menetapkan orang ka fi r yang menyesatkan orang lain dibunuh, demikian juga penganut bid’ah yang mengajak orang lain kepada bid’ahnya kerana ia merosakkan agamanya kepa- da masyarakat. Selain itu, syarak menetapkan wajib qisas terhadap pembunu- han untuk memelihara nyawa, mewajibkan hukuman had kepada orang yang meminum arak bagi menjaga akal kerana akal itu sendi pentaklifan, mewajib- kan hukuman zina bagi menjaga keturunan dan wajib mendera pembongkar kuburan dan pencuri kerana dengannya terpelihara harta yang menjadi keper- luan hidup manusia”. 9
6  Muhammad Mustafa Syalabi, Ta’lil al-Ahkam , cet. 2, (Beirut : Dar al-Nahdah al-
Arabiah, 1981), hlm. 282.
7 Hasan Haji Ahmad, “ Maqasid Syari’yyah: Konsep Dan Pengaruhnya Dalam Pembentu- kan Hukum”, Dalam Abdul Karim Ali dan Raihanah Azahari (eds.), Hukum Islam Semasa Bagi Masyarakat Malaysia Yang Membangun , (Kuala Lumpur: Akademi Pengajian Is- lam, 1999), hlm. 63-64.
8 Muhammad al-Said, Buhuth Fi al-Adillah al-Mukhtalaf fiha ‘Inda al-Usuliyyin , (Kai- ro: t.p., 1977), hlm. 98.
9  Abu Hamid Muhammad Ibn Muhammad Al-Ghazali, Op. Cit., hlm. 217.
Vol. 13, No. 1, Juni 2013 Al-Risalah JISH 52
Islam menjaga perkara daruriyat dalam dua segi, pertamanya dengan mewu- judkan dan melengkapkannya. Ia berlaku sama ada secara positif yaitu dengan penjagaan kewujudannya dan yang keduanya secara negatif yaitu pengawasan supaya tidak berlaku perkara yang mena fi kan kepentingan daruriyat tersebut. 10
Untuk merealisasikan agama, Allah SWT telah mewajibkan perlaksanaan segala rukun Islam yang lima, dan untuk menjaga agama, Islam telah mewajib- kan jihad dan mengenakan seksa ke atas mereka yang murtad. Oleh yang de- mikian, terpeliharalah konsep beragama dan umat Islam dari kerosakannya.
Bagi menenteramkan jiwa, Islam telah mensyariatkan perkahwinan demi mengekalkan generasi manusia. Dan bagi memelihara jiwa, Allah telah mewa- jibkan makan dan minum dan memakai pakaian, serta mengenakan hukuman ke atas pembunuhan yaitu qisas atau diyat dan kaffarat.
Untuk mewujudkan akal yang sihat, Islam mengharuskan setiap perkara yang menjamin keselamatan dan menyuburkannya dengan menimba ilmu pengetahuan. Untuk menjaga akal, Islam mengharamkan setiap perkara yang merosakkan atau melemahkan kekuatan, seperti minum minuman yang boleh memabukkan dan mengambil sesuatu yang mengkhayalkan atau merosakkan akal fi kiran seperti dadah dan sebagainya serta mengenakan hukuman yang be- rat ke atas mereka yang melakukannya.
Untuk menjaga keturunan, Islam telah mensyariatkan perkahwinan serta mengharamkan zina dan qazaf, dan mengenakan hukuman ke atas orang yang berzina dan membuat qazaf. Oleh itu terpeliharalah keturunan manusia dari perkara yang tidak diingini.
Manakala untuk mewujudkan harta pula, Islam mewajibkan manusia men- cari  rezeki yang halal dan mensyariatkan muamalat sesama mereka seperti berjual-beli, sewa-menyewa, syarikat, memberi pinjam dan sebagainya. Untuk memeliharanya, Islam mengharamkan mencuri, mewajibkan hukuman potong tangan, mengharamkan penipuan, khianat, riba dan memakan harta orang lain secara tidak sah dan mewajibkan ganti-rugi ke atas harta yang dimusnahkan.

## 2. Al-Maslahah al-Hajiyyat
Al-hajiyat ialah kepentingan yang diperlukan oleh manusia bagi memberi kemu- dahan kepada mereka dan menghapuskan kesempitan yang membawa kepada
10 Muhammad Said al-Yubi, Maqasid al-Syari’ah al-Islamiyyah Wa ‘Alaqatuha Bi al- Adillah al-Syar’iyyah , (Riyadh: Dar  al-Hijrah, 1998),  hlm. 194-195.
53
kesulitan dan kesukaran dengan ketiadaannya. 11 Manakala ketiadaannya pula tidaklah sehingga membawa kepincangan dalam hidup manusia sebagaimana yang berlaku dalam teori al-daruriyyat , tetapi ia membawa kesukaran hidup mer- eka. Dari segi kronologinya pula, ia berada selepas teori al-daruriyat . Maslahah- maslahah ini boleh didapati dalam ibadat, adat, muamalat dan keseksaan.
Di dalam ibadat, disyariatkan beberapa kemudahan (rukhsah) seperti sem- bahyang qasar dan jama` bagi orang yang musa fi r, diharuskan tidak berpuasa Ramadan bagai orang yang sakit atau musa fi r, menunaikan sembahyang dalam keadaan duduk bagi orang yang tidak mampu berdiri, menyapu khuf sebagai ganti basuh kaki ketika berwuduk, bermusa fi r dan lain-lain lagi.
Di dalam adat pula, diharuskan berburu dan menikmati rezeki yang ha- lal samada dalam bentuk makanan, pakaian dan tempat kediaman. Di dalam muamalat, diharuskan berbagai-bagai kontrak atau akad yang bermatlamat memenuhi keperluan manusia seperti jual-beli, sewa, bersyarikat, memberi ja- minan dan sebagainya sebagaimana disyariatkan jalan-jalan bagi melepaskan tanggungjawab melalui sistem fasakh, menamatkan perkahwinan melalui per- ceraian kerana hajat atau keadaan mendesak dan diberi kuasa kepada wali un- tuk mengahwinkan anak perempuannya yang masih kecil kerana keperluan memilih pasangan yang sekufu.
Di dalam hukum keseksaan, Islam memberikan hak kepada waris mangsa untuk membunuh balas (qisas) dan bantu membantu di antara keluarga pem- bunuh dengan menanggung diat dan di sampinmg itu disyariatkan penolakan hukum hudud dengan sebab wujudnya syubhat.
Pentarjihan ke atas maslahah berlaku apabila pertembungan antara al-masla- hah al-daruriyyat dan al-maslahah al-hajiyyat . Pada waktu ini para ulama’ wajib memilih atau mentarjih yang mana satu untuk diperakui dan dilaksanakan. Para ulama’ usul telah membuat ketetapan bahawa al-maslahah al-daruriyyat mestilah diutamakan dari al-maslahah al-hajiyyat dengan alasan bahawa al-maslahah al-dar- uriyyat , jika tidak dilaksanakan akan membawa kecacatan hidup di dunia serta hilang nikmat di akhirat. Sedangkan membelakangi al-maslahah al-hajiyat tidak menyebabkan cacat sistem hidup. Ia cuma mengakibatkan kesusahan dan kesu- karan sahaja, lantaran itulah al-maslahah al-daruriyyat diutamakan.
11 Abu Ishaq al-Syatibi, al-Muwafaqat Fi Usul al-Syariah , juz. 2, cet. 3, (Beirut: Dar al- Ma`rifah, 1997), hlm. 326.
Vol. 13, No. 1, Juni 2013 Al-Risalah JISH 54

## 3. Al-Maslahah al-Tahsiniyyat
Al-Tahsiniyyat merupakan kepentingan yang dituntut oleh menjaga maruah yang menghendaki berpegang dengan adat-adat yang baik dan budi pekerti yang mu- lia 12 , jika sekiranya ia tidak ada, nescaya tidak membawa kepada kepincangan sistem hidup manusia sebagaimana berlaku kepada al-maslahah al-daruriyyat dan tidak pula membawa kepada kesukaran hidup mereka sebagaimana yang ber- laku kepada al-maslahah al-hajiyyat , tetapi ia membawa kepada kehidupan yang tidak elok pada pandangan orang-orang yang berakal.
Menurut Muhammad Said Ramadan al-Buti, tahsiniyyat ialah mempergu- nakan segala perkara yang layak dan patut untuk kemuliaan akhlak, ketinggian maruah serta keindahan adat. Jika tiada perkara-perkara itu tidaklah menca- catkan kehidupan manusia sebagaimana berlaku pada al-maslahah al-daruriyat dan tidak juga seperti al-maslahah al-hajiyyat . Tetapi kehidupannya dibenci dan dicemuh oleh orang yang waras dan bertabiat sejahtera. Semua ini diliputi oleh bahagian kemuliaan akhlak yang boleh memperbaiki keadaan dan perjalanan hidup dengan cara yang lebih baik.
Al-Tahsiniyat menduduki tempat yang ketiga dalam dari segi hiraki keu- tamaan teori maslahah dan boleh didapati dalam ibadat, adat, muamalat dan jenayah.
Di dalam ibadat, Islam mensyariatkan bersuci dan menutup aurat di dalam sembahyang, memakai bau-bauan semasa berada di dalam masjid dan tempat perhimpunan orang ramai dan sebagainya. Dalam muamalat, Islam melarang berjual-beli barang-barang najis dan yang memudaratkan, jual-beli seorang ke atas jual-beli orang lain dan pinangan atas pinangan orang lain. Dalam adat pula, Islam mengajar adab-adab makan dan minum, mengharamkan memakan makanan yang keji dan memudaratkan, sebagaimana Islam melarang melam- paui batas dalam makan minum dan berpakaian dan sebagainya. Di dalam jenayah, Islam melarang membunuh kanak-kanak, perempuan dan paderi ke- tika peperangan, mewajibkan menunaikan haji bagi yang berkemampuan dan sebagainya. 13
12 Yusuf Hamid al-‘Alim, Al-Maqasid al-’Ammah Li al-Syariat al-Islamiyyah , (Riyadh: al-Dar al-‘Alamiah Li al-Kutub al-Islami, 1994), hlm. 164.
13 Ibid., hlm. 163.
Syarat Pengambilkiraan al-Maslahah Menurut al-Syatibi
Pada zaman mutakhir ini, terdapat segelintir kumpulan yang mutasahil, apabila melakukan sesuatu perkara yang bercanggah dengan Syarak mereka meng- gunakan dalihan maslahah sebagai alasan kukuh untuk menghalalkan perkara tersebut. Misalnya, mereka yang menjadi pelacur telah menggunakan justi fi kasi maslahah untuk memelihara anak sebagai alasan bagi mengharuskan pekerjaan mereka. Ini kerana tanpa wang, anak akan mati kelaparan tanpa makanan. Just- eru, mereka melacurkan diri untuk menjaga nyawa manusia, ( hifz al-nafs ), salah satu daripada daruriyyat al-khams. Begitu juga golongan yang mengharuskan perniagaan riba, mereka turut menggunakan hujah yang sama.
Sehubungan dengan “gejala mengkambinghitamkan” maslahah tersebut, ulama telah meletakkan syarat-syarat maslahah sehingga ia boleh dianggap seba- gai maslahah yang diterima Syarak.
Dalam peletakan syarat maslahah yang boleh dijadikan sebab pengharu- san suatu yang dilarang, al-Imam al-Syatibi turut meletakkan beberapa syarat yang perlu dijaga ketika berhujah dengan maslahah di dalam kitabnya al-I`tisam, yaitu: 14
1. Hendaklah maslahah itu diterima oleh logik akal, yaitu ada unsur rasion- aliti. Namun harus menjadi ingatan bahawa maslahah tidak akan berkenaan dengan perkara ibadat kerana hukum asal kepada ibadat adalah menerima tanpa melihat kepada sebab dan `illah.
2. Maslahah tersebut bersesuaian dengan maqasid Syariah secara umum, yaitu dengan syarat maslahah itu tidak bercanggah dengan salah satu usul Syarak dan dalil yang qat`i . Sebaliknya maslahah tersebut harus dipastikan berte- patan dengan maslahah-maslahah yang diinginkan oleh Syarak untuk diraih sama ada maslahah itu termasuk dalam jenis maslahah yang diinginkan oleh Syarak secara jelas atau hampir dengan jenis tersebut walaupun tidak ada dalil khusus
3. Maslahah tersebut perlu merujuk kepada penjagaan maslahah daruri atau mer- ujuk kepada mengangkat kesusahan yang membebankan ( ( ﻡﺯﻻ ﻊﻓﺭ di dalam agama.
Bertentangan  dengan  al-Syatibi  ,Imam  al-Ghazali  dalam  kitab al-Mustasfa
14  Secara kefahaman pengkaji ia merangkumi hajiyyat kerana perletakan ﻭﺃ ini mem- beri erti taqsim iaitu pembahagian yang menuntut kepada  makna yang berlainan dengan daruri .
Vol. 13, No. 1, Juni 2013 Al-Risalah JISH 56
telah menggariskan syarat yang begitu ketat. 15 Syarat-syaratnya adalah seperti berikut:
1. Hendaklah maslahah itu bersifat daruriyyat yaitu termasuk dalam daruriyyat lima (memelihara agama, nyawa, kehormatan, akal dan harta). Sekiranya maslahah itu berada di dalam kedudukan hajiyyat atau tahsiniyyat , maka maslahah itu tidak sah.
2. Maslahah tersebut hendaklah bersifat umum. Ia itu merangkumi semua ma- nusia dan tidak boleh bersifat khusus.
3. Maslahah tersebut bersifat qat`i atau zann yang hampir kepada qat`i .
4. Maslahah tersebut tidak bertentangan dengan al-Qur’an, al-Sunnah dan ijma`.
Peletakan syarat daruriyyat, qat`iyyat dan kulliyat , menyebabkan teori masla- hah sukar dilaksanakan dalam konteks masa kini. Al-Qaradawi sewaktu men- ghuraikan  syarat-syarat ini telah menyebutkan: ١٦
“Bukanlah satu kemestian seperti yang disyaratkan oleh Imam al-Ghazali da- lam pemakaian maslahah yang mana ia mesti daripada jenis daruriyyat, ka- dang-kadang maslahah bersifat hajiyyat yang boleh memudahkan urusan ke- hidupan manusia dan membuang bebanan mereka. Bukanlah suatu kemestian maslahah bersifat umum, ini kerana menjaga maslahah individu-individu dan kumpulan yang berbeza adalah perkara yang diiktiraf dalam Syarak. Bukanlah suatu kemestian maslahah bersifat qat`i, ini kerana beramal dengan zann merupakan perkara yang dipraktikkan di dalam syarak.”
Al-Qaradawi turut menyokong pendekatan teori maslahah al-Syatibi den- gan menyatakan: 17
“Membataskan maslahah hanya kepada daruri dan membuang maslahah hajah dan takmili sedang kedua-duanya adalah dituju oleh Syarak untuk direalisasi- kan di dalam kehidupan manusia. Syarak inginkan kemudahan dan membuang kesusahan ke atas manusia dan petunjuk kepada metode yang paling kuat di dalam adab dan akhlak sistem muamalat. Ini menunjukkan bahawa maslahah hajah dan takmilah adalah maksud Syarak”.
Justeru, pengkaji berpandangan bahawa pendapat Imam al-Syatibi lebih dekat kepada maqasid Syarak. Di antara hujah yang boleh digunakan adalah tindakan Nabi Khidir a.s. yang mengkaramkan sampan orang miskin kerana
15 Abu Hamid Muhammad Ibn Muhammad Al-Ghazali, Op. Cit., hlm. 294-296. 16 Yusuf al-Qaradawi, Madkhal li Dirasah al-Syari`ah al-Islamiyyah, cet. 7, (Kairo: Mak- tabah Wahbah, 2011), hlm. 150.
17 Ibid., hlm. 151.
57
Baginda melihat ia adalah maslahah yang dapat menyelamatkan sampan mereka daripada dirampas. Tindakan ini hanya bersifat khusus kepada golongan miskin di tempat tersebut bukan bersifat umum.

## Aplikasi Maslahah Bagi Tujuan Pendidikan Perobatan
Perkembangan ilmu dalam disiplin sains dan teknologi hari ini menjadi semakin luas. Ia merentasi setiap aspek kehidupan manusia termasuklah dalam bidang perubatan. Dalam berhadapan dengan fenomena tersebut, hukum Islam sebagai panduan kehidupan yang bersifat syumul akan sentiasa progresif bagi menan- gani perkembangan ini. Sehubungan itu, banyak isu dalam bidang perubatan yang telah menjadi subjek perbincangan fi qh. Antaranya isu penggunaan ubat dari sumber yang haram, pendermaan darah, penggunaan tisu babi, pender- maan organ, bayi tabung uji, pendermaan sperma, pendermaan rahim, dan lain- lain.
Namun begitu, saban hari timbul isu-isu baharu dalam dunia perubatan yang boleh dikategorikan sebagai nawazil fi qhiyyah. Ianya memerlukan takyif fi qhi yang tepat agar isu yang timbul dapat ditetapkan hukumnya dengan jelas. Antara isu dalam perubatan yang masih menjadi perbincangan dalam dunia Is- lam hari ini adalah penggunaan mayat dalam bidang pendidikan perubatan.
Dalam isu ini, terdapat dua hukum asas penggunaan mayat dalam pendidi- kan perubatan, yaitu sama ada diharamkan secara mutlak, mahupun dibenar- kan dalam konteks yang terhad (maslahah). Di Malaysia, jasad mayat telah lama digunakan untuk tujuan pendidikan perubatan oleh pihak institut pengajian tinggi (IPT). Antara yang terlibat adalah Universiti Malaya, Universiti Kebang- saan Malaysia, Universiti Sains Malaysia, Universiti Putra Malaysia dan Univer- siti Teknologi MARA.
Kebanyakan mayat yang digunakan oleh IPT di atas adalah diperolehi dari- pada pemerolehan sumber mayat dari luar negara, hospital-hospital tempatan tertentu dan kebanyakannya adalah mayat yang tidak dikenal pasti ( unidenti fi ed ) serta mayat yang tidak dituntut ( unclaimed ). Namun begitu, timbul persoalan hukum, sama ada penggunaan ini dibenarkan menurut Syarak atau diharamkan secara mutlak.
Secara asasnya, melakukan pembedahan terhadap mayat tanpa apa-apa tujuan adalah diharamkan kerana ianya melanggar prinsip penghormatan terh- adap mayat. Ia berdasarkan fi rman Allah SWT:
Vol. 13, No. 1, Juni 2013 Al-Risalah JISH 58
”Dan sesungguhnya telah kami muliakan anak-anak Adam ,kami angkut mer- eka di daratan dan di lautan ,kami beri mereka rezki dari yang baik-baik dan kami  lebihkan  mereka  dengan  kelebihan  yang  sempurna  atas  kebanyakan makhluk yang telah kami ciptakan.” 18
Ayat ini telah menjelaskan bahawa Allah SWT telah memuliakan manu- sia, dan kemulian tersebut tidak boleh dicerobohi tanpa sebarang objektif yang pasti. Terdapat juga beberapa hadis yang melarang mematah-matahkan anggota mayat kerana ia dianggap melanggar prinsip penghormatan kepada mayat. Antaranya, Hadis Buraidah r.a, beliau telah berkata:
ْﻦِﻣ ُﻪَﻌَﻣ ْﻦَﻣَو ِ َّللها ىَﻮْﻘَﺘِﺑ ِﻪِﺘ َّﺻﺎَﺧ ِﰲ ُﻩﺎ َﺻْؤَا ٍﺔَّﻳِ َﴎ ْؤَا ٍﺶْﻴَﺟ َﲆَﻋ اًﲑِﻣَٔا َﺮَّﻣَٔا اَذِٕا َ َّﲅ َﺳَو ِﻪْﻴَﻠَﻋ ُ َّللها َّﲆ َﺻ ِ َّللها ُلﻮ ُﺳَر َن َﰷ
اﻮُﻠُﺜْﻤَﺗ َﻻَو اوُرِﺪْﻐَﺗ َﻻَو اﻮُّﻠُﻐَﺗ َﻻَو اوُﺰْﻏا ِ َّلله ِبا َﺮَﻔَﻛ ْﻦَﻣ اﻮُﻠِﺗﺎَﻗ ِ َّللها ِﻞﻴِﺒ َﺳ ِﰲ ِ َّللها ِ ْﰟ ِبا اوُﺰْﻏا َلﺎَﻗ َّ ُﰒ اً ْﲑَﺧ َﲔِﻤِﻠ ْﺴُﻤْﻟا
“Adalah Rasulullah SAW jika mengangkat seorang amir (komandan) atas suatu pasukan atau sariyah, beliau memberinya wasiat secara khusus supaya bertaqwa kepada Allah SWT, dan memperlakukan pasukannya dengan baik. Beliau lantas bersabda: “Berperanglah dengan menyebut nama Allah, di jalan Allah, perangilah orang yang ka fi r kepada Allah ! Berperanglah, janganlah mencuri harta rampasan perang sebelum dibagi, jangan membatalkan perjan- jian secara sepihak, jangan mencincang mayat musuh…”. 19
Hadis Umm al-Mu’minin A’isyah r.a daripada Nabi SAW, bahawa Baginda bersabda:

## ﺎﻴﺣ ﻩﴪﻜﻛ ﺖﻴﳌا ﻢﻈﻋ ﴪﻛ
“Sesungguhnya mematah-matahkan tulang orang mu’min yang telah mati sama seperti mematah-matahkan tulangnya ketika hidup”. 20
18 Al-Israa’ (17): 70.
19  Hadis riwayat Muslim, Kitab al-Jihad wa al-Sayr, Bab Ta’mir al-Imam al-‘Umara’ ‘ala al-Bu’uth, wa Wasiah Iyahum bi Adab al-Ghazwu wa Ghairiha, no. hadis 1731. Lihat Muslim bin al-Hajjaj, Sahih Muslim, juz. 3, (Kairo: Dar al-Hadith, 1991), hlm. 1356-1358
20 Hadis Riwayat Abu Dawud, Kitab al-Jana’iz, Bab Fi al-Haffar Yajidu al-‘Izam, hal Yatanakkabu Zalika al-Makan, no. hadis 3207, hadis ini sahih menurut pen- tahqiq kitab ini (Syu’aib al-Arnaut dan Muhammad Kamil), dan al-Baihaqi, Kitab al-Jana’iz, Bab Min Karh an Yahfira lahu Qabr Ghairuhu, no. hadis 7081. Lihat Abu Dawud Sulaiman bin al-Asy’ath, Sunan Abi Dawud, juz. 5 , (Damsyiq: Dar al- Risalah, 2009), hlm. 116. Ahmad bin al-Husain al-Baihaqi, al-Sunan al-Kubra, juz. 4, (Beirut: Dar al-Kutub al-‘Ilmiyyah, 2003), hlm. 96.
59
Namun ia boleh menjadi suatu rukhsah sekiranya ada tujuan-tujuan tertentu. Terutamanya tujuan-tujuan yang mendatangkan maslahah bagi manusia. Sesuai dengan kaedah Syarak:
ﲈﻫﺪﺷٔﻻ يادﺎﻔﺗ ﲈﻬﻔﺧٔا ﺐﻜﺗرا نتاﺪﺴﻔﻣ ﺖﺻرﺎﻌﺗ اذٕاو , ﲈﻫاﻮﻗٔا مﺪﻗ نﺎﺘﺤﻠﺼﻣ ﺖﺿرﺎﻌﺗ اذٕا
“Sekiranya dua maslahah bertentangan maka diutamakan maslahah yang lebih kuat, dan sekiranya dua mafsadah bertembung maka diambil mafsadah yang lebih ringan”. 21
Maslahah yang wujud dalam proses pembedahan mayat untuk tujuan pen- didikan dalam bidang perubatan merupakan maslahah yang umum di mana manfaatnya akan kembali kepada kepentingan masyarakat awam. Penguasaan dalam bidang berkenaan menjadi suatu keperluan yang tidak disangkal lagi kerana ia menjadi suatu jalan keluar untuk menghilangkan kemudaratan, kes- engsaraan dan kesakitan yang menimpa masyarakat setelah jalan penyembuhan dan rawatan boleh dikenalpasti melalui proses pengajaran dan pembelajaran yang dilakukan secara tidak langsung.
Sedangkan maslahah yang timbul dalam melarang melakukan pembedahan ke atas mayat adalah maslahah yang bersifat khas, yaitu maslahah ke atas mayat itu sendiri. Berdasarkan keadaan tersebut sekiranya bertembung dua maslahah, maka tidak syak lagi maslahah yang umum (yang melibatkan masyarakat) itu lebih kuat, maka wajib untuk mengutamakannya berbanding maslahah individu yang lemah ( marjuh ).
Situasi ini juga boleh disamakan dengan contoh perbincangan yang dike- mukakan oleh para ulama terdahulu dalam penulisan mereka sewaktu mem- bincangkan hukum harus membedah mayat untuk beberapa tujuan tertentu seperti:
1.  Membedah perut ibu mengandung untuk mengeluarkan anak dalam kand- ungan yang ada harapan untuk hidup. 22
2.  Membedah mayat untuk mengeluarkan harta yang dicuri bagi dikembali- kan kepada tuannya. 23
Perkara ini diharuskan walaupun dilihat secara kasarnya melanggar kehor-
21 Ahmad bin Muhammad al-Zarqa, Syarh al-Qawa’id al-Fiqhiyyah, (Damsyiq: Dar al-Qalam, 1989), hlm. 201.
22 al-Nawawi, al-Majmu’ Syarh al-Muhazzab, juz. 5, (Jeddah: Maktabah al-Irsyad,
t.th), hlm. 270.
23 al-Nawawi, Raudah al-Talibin , juz. 1, (Riyad: Dar ‘Alim al-Kutub, 2003), hlm. 659.
Vol. 13, No. 1, Juni 2013 Al-Risalah JISH 60
matan mayat, tetapi apabila wujudnya tujuan yang melibatkan maslahah dan maslahah tersebut lebih kuat dan diperakui oleh syarak maka diharuskan (seba- gai suatu bentuk rukhsah) untuk membedah atau memotong mayat tersebut.
Berasaskan skema al-Syatibi, penggunaan jasad mayat untuk tujuan pen- didikan perubatan menjadi keperluan yang mencapai tahap bersifat daruriyyah apabila tiada cara lain yang boleh dilakukan untuk menjaga nyawa manusia. Sebagai contoh, semasa wabak Japanese Encephalitis (JE), ujian ke atas mangsa wabak yang meninggal dunia dilakukan bagi mengenal pasti virus yang menye- babkan kematian tersebut.
Adapun dalam penggunaan jasad si mati dalam hubungan ini adalah diper- lukan bagi:
1.  Mengenal pasti punca penyakit yang boleh membawa maut. 24
2.  Memperbaiki kaedah pembedahan bagi menyelamatkan nyawa pesakit. 25
3.  Menyelamatkan nyawa manusia yang ramai melalui penemuan-penemuan menerusi kajian dan ujian yang dilakukan ke atas jasad. 26
Penggunaan jasad si mati dalam pendidikan yang akan merealisasikan tu- juan di atas akan menyumbang kepada terjaminnya kemaslahatan umum.  Da- lam hal ini, oleh kerana penjagaan maslahah kehidupan manusia menjadi suatu keperluan daruriyyah yang diambil berat oleh syarak, maka apa sahaja cara yang boleh menyebabkan tercapainya maslahah tersebut turut menjadi suatu yang dituntut.
Sementara itu, keperluan terhadap penggunaan jasad juga boleh berada pada tahap hajiyyah , yaitu sesuatu yang diperlukan untuk menghilangkan kesempi- tan. Namun ianya tidaklah sampai ke tahap mendatangkan kerosakan terhadap kemaslahatan umum. Contohnya, orang lelaki menampal hidung yang terpo- tong dengan emas (yang asalnya diharamkan bagi lelaki) untuk menghilangkan bau busuk. Keperluan penggunaan bahan emas tadi tidaklah sampai ke pering- kat daruriyyah sehingga menyebabkan nyawanya tergugat  namun bagi tujuan menghindarkan kesempitan dan kepayahan yang dialami jika tidak mengguna- kan bahan tersebut. Contoh semasa bagi pengajian perubatan misalnya, dalam
24 Wawancara dengan Abdul Latif Mohamed, Profesor Fakulti Perubatan, Kolej Universiti Sains Perubatan Cyberjaya, 12 Jun 2013.
25 Wawancara dengan Fauziah Othman, Profesor Jabatan Anatomi, UPM), 8 April 2013.
26 Wawancara dengan Md Fadzil Md Hassan, Profesor Madya Fakulti Perubatan, UTM), 24 Mei 2013.
61
pembelajaran anatomi, penggunaan spesimen mayat menjadi keperluan berben- tuk hajah kerana tanpa menggunakan spesimen tersebut pelajar tidak mampu menguasai ilmu anatomi secara mendalam. Sudah tentu dengan demikian akan menyebabkan ketidaksempurnaan penguasaan dalam ilmu tersebut yang mana akan mengakibatkan terjejasnya pencapaian dalam bidang berkenaan.
Dalam menentukan sesuatu keperluan sama ada ia berada di tahap daruri- yyah atau hajiyyah , neracanya adalah relatif dan nisbi. Berikut adalah beberapa keadaan yang dinilai bersifat hajiyyah dalam keperluan menggunakan jasad un- tuk tujuan pendidikan, antaranya: 27
1.  Pengajaran dan pembelajaran untuk mengenal pasti saraf dan otot.
2.  Pengajaran dan pembelajaran asas terhadap tubuh badan manusia (anato- mi).
Keperluan terhadap penggunaan jasad sebegini tidak sampai ke tahap daru-
rah atas beberapa alasan, yaitu: 28
1. Tidak menjejaskan daruriyyat al-khams secara langsung.
2.  Wujudnya alternatif lain selain penggunaan mayat seperti penggunaan model anatomi plastik.
Pengajaran dan pembelajaran masih boleh dijalankan walaupun jumlah mayat sedikit dengan membuat penyesuaian kepada kaedah pengajaran sep- erti meningkatkan jumlah nisbah mayat kepada pelajar, 29 dan mengubah kaedah pengajaran menggunakan mayat daripada dissection 30 kepada prosection . 31
27 Wawancara dengan Fauziah Othman, Op. Cit. 28 Kerana dengan tidak menggunakan mayat untuk tujuan-tujuan bersifat hajiyyat seperti mempelajari dan mengenalpasti struktur badan manusia, ia tidak menje- jaskan kehidupan orang yang hidup secara langsung tetapi ia akan melahirkan ahli perubatan yang kurang mahir dan kurang berpengetahuan yang akan men- gakibatkan penyakit sukar diubati.
29  Nisbah mayat kepada pelajar pada tahun-tahun 1970-an hingga 1980-an ialah 1:8. Pada tahun 1990-an, nisbahnya menjadi 1:15. Daripada temu bual dengan pakar- pakar anatomi, nisbah sekarang ialah 1:25 (bergantung kepada institusi pengajian tinggi). Ada juga institusi pengajian tinggi yang menggunakan mayat yang sama di dalam dua sesi pengajaran menjadikan nisbah mayat kepada pelajar 1:50.
30 Kaedah dissection juga dikenali sebagai anatomisation iaitu pelajar sendiri melaku- kan proses membedah dan mengasingkan bahagian anatomi semasa pembelaja- ran. Kaedah ini digunakan apabila nisbah mayat kepada pelajar adalah rendah, misalnya 1:8 yang memberi peluang kepada semua pelajar perubatan mengguna- kan mayat secara hands-on . 31 Kaedah prosection ialah penyediaan spesimen anatomi melalui proses membedah
Vol. 13, No. 1, Juni 2013 Al-Risalah JISH 62
1. Penggunaan plastinated specimen 32 (spesimen mayat yang dikeringkan) dan kaedah pembedahan maya dapat menggantikan penggunaan mayat yang segar (spesimen basah).
2.  Penggunaan mayat orang bukan Islam yang tidak dituntut ( unclaimed ) dan tidak dikenali ( unidenti fi ed ) yang jumlahnya masih mampu menampung keperluan pendidikan.
Berdasarkan perbincangan di atas, dapat dirumuskan penggunaan mayat untuk tujuan pendidikan perubatan yang boleh menjamin terpeliharanya masla- hah al-daruriyyah dan maslahah al-hajiyyah hukumnya adalah harus. Ini kerana hukum harus melakukan suatu yang asalnya haram boleh berlaku, ketika daru- rah ataupun hajah .
Rumusan ini selari dengan beberapa keputusan fatwa yang telah memutus- kan tentang keharusan menggunakan mayat untuk tujuan penyelidikan. Fatwa tersebut adalah seperti berikut:
1.  Fatwa hukum pembedahan mayat untuk tujuan pengajaran dan pembelaja- ran - Hai’ah Kibar al-Ulama’ bi al-Mamlakah al-‘Arabiyah al-Sa‘udiyah . 33
2.  Fatwa hukum pembedahan mayat untuk tujuan pengajaran dan pembelaja-
ran - Majma’ al-Fiqh al-Islami bi Makkah al-Mukarramah . 34

## Penutup
dan mengasingkan bahagian anatomi daripada mayat yang dilakukan oleh pakar atau profesional di dalam bidang anatomi. Pelajar hanya menggunakan spesi- men yang sudah disediakan oleh pakar anatomi semasa proses pengajaran, dan pelajar tidak terlibat di dalam penyediaan spesimen untuk pengajaran. Kaedah ini diguna pakai apabila nisbah mayat kepada pelajar meningkat kepada nisbah sekarang, misalnya 1:25.
32 Plastinated specimen disediakan menerusi proses plastinasi yang melibatkan pen- geringan dan pengerasan spesimen biologi daripada mayat. Air dan lemak di da- lam mayat digantikan dengan polimer sintetik. Spesimen mayat yang disediakan melalui kaedah ini lebih tahan lama dan amat berharga dalam pengajaran dan pembelajaran anatomi. Bagaimanapun, spesimen plastinated ini tidak menunjuk- kan sifat dan rasa sebenar organ dan tisu manusia kerana telah melalui proses pengeringan dan pengerasan.
33  Hai’ah Kibar al-Ulama’, “Ijra’ ‘Amaliyah Tibbiyah ‘ala Mayyit Muslim”, alifta.net , diakses pada 29 Agustus 2013.
34 al-Majma’ al-Fiqhi al-Islami, “Tasyrih Juthath al-Mauta”, islamtoday.net , diakses pada 29 Agustus 2013.
63
Al-Syatibi memberikan sumbangan yang besar dalam membangunkan teori al- maslahah . Beliau telah meletakkan syarat yang lebih mudah, selaras dengan kon- disi masyarakat manusia yang terdedah kepada keperluan-keperluan tertentu sama ada pada tahap darurat, hajat mahupun tahsinat . Peletakan syarat yang ketat tujuannya adalah bagi membendung gejala penyalahgunaan maslahah sebagai justi fi kasi hukum dalam menangani suatu isu, khususnya yang tiada nass yang jelas daripada al-Quran dan al-Sunnah. Teori Maslahah al-Syatibi menawarkan syarat yang lebih terbuka dan ia relevan dengan konteks semasa dan setempat serta dapat diaplikasi dalam menangani isu semasa berkaitan umat Islam, sama ada dalam bidang perubatan dan kejuruteraan genetik.

## Bibliogra fi
`Abd Allah Bayyah, Amali al-Dilalat wa Majali al-Ikhtilafat, Beirut: Dar al-Minhaj, 2007.
Abdul Karim Ali dan Raihanah Azahari (eds.), Hukum Islam Semasa Bagi Masyarakat Malaysia Yang Membangun , Kuala Lumpur: Akademi Pengajian Islam UM, 1999.
Abu Dawud Sulaiman bin al-Asy’ath, Sunan Abi Dawud, juz. 5 , Damsyiq: Dar al-Risalah, 2009,
Abu Hamid Muhammad Ibn Muhammad al-Ghazali, al-Mustasfa Min `Ilm al- Usul, jilid. 1, Beirut: Dar al-Fikr, tt. Abu Ishaq al-Syatibi, al-Muwafaqat Fi Usul al-Syariah , juz. 2, cet. 3, Beirut: Dar al- Ma`rifah, 1997.
Ahmad bin al-Husain al-Baihaqi, al-Sunan al-Kubra, juz. 4, Beirut: Dar al-Kutub al-‘Ilmiyyah, 2003.
Ahmad bin Muhammad al-Zarqa, Syarh al-Qawa’id al-Fiqhiyyah, Damsyiq: Dar al-Qalam, 1989.
Al-Majma’ al-Fiqhi al-Islami, “Tasyrih Juthath al-Mauta”, islamtoday.net. http:// islamtoday.net/nawafeth/artshow-32-4584.htm.
Al-Nawawi, al-Majmu’ Syarh al-Muhazzab, juz. 5, Jeddah: Maktabah al-Irsyad, tt. Al-Nawawi, Raudah al-Talibin , juz. 1, Riyad: Dar ‘Alim al-Kutub, 2003. Duski Ibrahim, Metode Penetapan Hukum Islam: Membongkar Konsep al-Istiqra’ al- Ma`nawi asy-Syatibi, Yogyakarta: Ar-Ruzz Media, 2008.
Ibn Manzur, Lisan al-`Arab , juz.  2, Beirut: Dar al-Fikr, 1972. Muhammad al-Said, Buhuth Fi al-Adillah al-Mukhtalaf fi ha ‘Inda al-Usuliyyin , Kai- ro: t.p., 1977.
Muhammad Mustafa Syalabi, Ta’lil al-Ahkam , cet. 2, Beirut : Dar al-Nahdah al- Arabiah, 1981.
Vol. 13, No. 1, Juni 2013 Al-Risalah JISH 64
Muhammad Said al-Yubi, Maqasid al-Syari’ah al-Islamiyyah Wa ‘Alaqatuha Bi al- Adillah al-Syar’iyyah , Riyadh: Dar  al-Hijrah, 1998. Yusuf Hamid al-‘Alim, Al-Maqasid al-’Ammah Li al-Syariat al-Islamiyyah , Riyadh: al-Dar al-‘Alamiah Li al-Kutub al-Islami, 1994. Yusuf al-Qaradawi, Madkhal li Dirasah al-Syari`ah al-Islamiyyah, cet. 7, Kairo: Mak- tabah Wahbah, 2011.
Muslim bin al-Hajjaj, Sahih Muslim, juz. 3, Kairo: Dar al-Hadith, 1991.

## Website
al-Majma’ al-Fiqhi al-Islami, “Tasyrih Juthath al-Mauta”, islamtoday.net .
Hai’ah Kibar al-Ulama’, “Ijra’ ‘Amaliyah Tibbiyah ‘ala Mayyit Muslim”, alifta. net.

## Informan
Abdul Latif Mohamed, Profesor Fakulti Perubatan, Kolej Universiti Sains Peru- batan Cyberjaya.
Fauziah Othman, Profesor Jabatan Anatomi, UPM. Md Fadzil Md Hassan, Profesor Madya Fakulti Perubatan, UTM.